EUROOPA PARLAMENDI RESOLUTSIOON,  
17. aprill 2013,  
tähelepanekutega, mis on Haiguste Ennetamise ja Tõrje Euroopa Keskuse 2011. aasta eelarve 
täitmisele heakskiidu andmist käsitleva otsuse lahutamatu osa  
EUROOPA PARLAMENT,  
— võttes arvesse Haiguste Ennetamise ja Tõrje Euroopa Keskuse 2011. aasta lõplikku raamatupidamise 
aastaaruannet,  
— võttes arvesse kontrollikoja aruannet Haiguste Ennetamise ja Tõrje Euroopa Keskuse eelarveaasta 2011 
raamatupidamise aastaaruande kohta koos keskuse vastustega (  1 ), 
— võttes arvesse nõukogu 12. veebruari 2013. aasta soovitust (05753/2013 – C7-0041/2013),  
— võttes arvesse Euroopa Liidu toimimise lepingu artiklit 319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb 
Euroopa ühenduste üldeelarve suhtes kohaldatavat finantsmäärust, (  2 ) eriti selle artiklit 185,  
— võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 
966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega 
tunnistatakse kehtetuks nõukogu määrus (EÜ, Euratom) nr 1605/2002, (  3 ) eriti selle artiklit 208,  
— võttes arvesse Euroopa Parlamendi ja nõukogu 21. aprilli 2004. aasta määrust (EÜ) nr 851/2004, 
millega asutatakse haiguste ennetuse ja tõrje Euroopa keskus, (  4 ) eriti selle artiklit 23,  
— võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinants ­
määruse kohta asutustele, millele viidatakse Euroopa ühenduste üldeelarve suhtes kohaldatavat finants ­
määrust käsitleva nõukogu määruse (EÜ, Euratom) nr 1605/2002 artiklis 185, (  5 ) eriti selle artiklit 94,  
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni raportit ja keskkonna-, rahvatervise ja toiduohutuse komisjoni 
arvamust (A7-0082/2013),  
A. arvestades, et Stockholmis asuv Haiguste Ennetamise ja Tõrje Euroopa Keskus (edaspidi „keskus”) loodi 
määrusega (EÜ) nr 851/2004;  
B. arvestades, et parlament andis 10. mail 2012. aastal keskuse direktori tegevusele keskuse 2010. aasta 
eelarve täitmisel heakskiidu (  6 ) ning eelarve täitmisele heakskiidu andmise otsusele lisatud resolutsioonis 
muu hulgas  
— nõudis tungivalt, et keskus kehtestaks piisavad meetmed, et tagada oma töölevõtmismenetluste 
läbipaistvus;ET L 308/204 Euroopa Liidu Teataja 16.11.2013  
( 1 ) ELT C 388, 15.12.2012, lk 66.  
( 2 ) EÜT L 248, 16.9.2002, lk 1.  
( 3 ) ELT L 298, 26.10.2012, lk 1.  
( 4 ) ELT L 142, 30.4.2004, lk 1.  
( 5 ) EÜT L 357, 31.12.2002, lk 72.  
( 6 ) ELT L 286, 17.10.2012, lk 184.
— tundis muret, et ülekandmise kõrge tase on võrreldes kumuleerunud kulude väikese summaga liiga 
suur ning vastuolus eelarve aastasuse põhimõttega;  
— pidas keskust tähtsaks ELi asutuseks haiguste seire tugevdamisel ja arendamisel Euroopas ning 
nakkushaigustest inimese tervisele tulenevate praeguste ja tekkivate ohtude hindamisel ja neist 
teavitamisel ning Euroopa tervishoiuteadmiste koondamisel;  
C. arvestades, et kontrollikoda esitas keskuse 2011. aasta raamatupidamise aastaaruannet käsitlevas 
aruandes seoses ühe 2009. aastal sõlmitud raamlepingu haldamisega seotud eeskirjade eiramistega 
märkustega arvamuse, sest keskus muutis kõnealust lepingut ja selle tagajärjel ületasid maksed ülempiiri, 
mis loeti eeskirjade eiramiseks, ja nende summa ületas olulisuse läve;  
D. arvestades, et keskuse 2011. aasta eelarve oli 56 656 000 eurot, mis on 2 % väiksem kui 2010. aasta 
57 800 000 euro suurune eelarve;  
E. arvestades, et liidu rahaline osalus keskuse 2011. aasta eelarves oli 55 400 000 eurot;  
Eelarvehaldus ja finantsjuhtimine  
1. märgib, et 2011. aasta oli esimene aasta, kui kontrollikoda esitas keskuse kohta märkustega arvamuse;  
2. võtab murelikult teadmiseks kontrollikoja märkused, eriti selle kohta, et „keskus sõlmis 2009. aastal 9 
miljoni euro suuruse raamlepingu, mis võimaldas tal selle summa ulatuses sõlmida erilepinguid valitud 
tarnijatega. […] Järgnevalt tehtud muudatused suurendasid lepingute väärtust 14,9 miljoni euroni. 
2011. aasta lõpuks ulatusid tehtud maksed 12,2 miljoni euroni, millest 3,2 miljonit eurot maksti 
2011. aastal. Raamlepinguga kehtestatud 9 miljoni euro suurust piirmäära ületavad kulukohustused 
ja maksed on eeskirjadevastased.”;  
3. märgib, et keskuse väitel  
— oli avaldatud raamlepingu teadaandes kirjas, et maht on vähemalt 3 000 000 eurot aastas, kuid 
allkirjastatud raamlepingutes ei olnud sõlmitavate lepingute mahtu määratud, ning iga allkirjastatud 
lepingu artiklis I.1 „Lepingu ese” oli sätestatud, et lepingu allkirjastamine ei kohusta keskust ostu ­
tehingut tegema;  
— kontrolliti lepinguga kaetud teenuste osutamist ja summad tasuti vastavalt finantsmääruses sätes ­
tatud korrale ning kõik osutatud teenuste eest tehtud maksed olid seaduslikud ja raha kaduma ei 
läinud;  
— parima hinna ja kvaliteedi suhte, konkurentsi ja läbipaistvuse tagamiseks sõlmiti raamlepingud sellise 
avaliku hanke menetluse tulemusel, mis vastab finantsmääruses määratletud avaliku konkursi menet ­
lusele, ja vastavalt keskuse sisemenetlusele; märgib ühtlasi, et ei ole teada kedagi, kes võis hanke ­
menetluse või sõlmitud lepingute tõttu ebasoodsasse olukorda jääda;  
4. märgib, et pärast seda, kui kontrollikoda oli avastanud eeskirjade eiramise, pidas keskus kontrollikojaga 
nõu ja hakkas kõiki info- ja kommunikatsioonitehnoloogia teenuseid olukorra parandamiseks keskselt 
korraldama ning võttis muidki meetmeid, millega eiramist tulevikus vältida;  
5. tuletab meelde, et keskuse 2011. aasta üldeelarve oli 56 656 000 eurot, millest 1 256 000 eurot 
moodustas Euroopa Vabakaubanduse Assotsiatsiooni liikmesriikide rahaline osalus;  
6. märgib 2011. aasta raamatupidamise aastaaruande põhjal, et 2011. aasta lõpus oli eelarve kulukohus ­
tuste assigneeringute täitmise määr veidi suurem ja ulatus 96 %-ni (2010. aastal 95 %), mis vastab 54,5 
miljonile eurole;ET 16.11.2013 Euroopa Liidu Teataja L 308/205
Tulemuslikkus  
7. märgib, et üldeelarve maksete täitmise määr suurenes 2010. aasta määraga (68 %) võrreldes 8 % võrra ja 
ulatus 76 %-ni; märgib aga, et võrreldes 2010. aasta 68 %-ga on seegi edasiminek, kuid arvab, et keskus 
peab selles osas veel jõupingutusi tegema;  
Raamatupidamissüsteem  
8. märgib raamatupidamise aastaaruande põhjal, et 2010. aasta oli esimene täispikk aasta, kui keskus 
kasutas kogu aasta kestel tekkepõhise raamatupidamise süsteemi WF (komisjoni integreeritud eelarve- 
ja raamatupidamissüsteem);  
Assigneeringute ülekandmine  
9. väljendab tõsist muret, kuna kontrollikoja aruandest selgus, et nagu ka eelnenud aastal, täheldati 2011. 
aasta puhul järgmisse eelarveaastasse üle kantud assigneeringute suurt hulka; märgib, et kogu 2011. 
aasta eelarvest kanti 2012. aastasse üle 11 miljonit eurot (20 %), mis sisaldas ka 38 % jaotise 3 
(tegevuskulud) assigneeringuid; palub keskusel teavitada eelarve täitmisele heakskiidu andmise eest 
vastutavat institutsiooni meetmetest, mida selle puuduse kõrvaldamiseks on võetud, sest ülekantud 
assigneeringute suur summa ja viitkulude väike summa (5,4 miljonit eurot) on vastuolus eelarve 
aastasuse põhimõttega;  
Toetused  
10. märgib kontrollikoja aruande põhjal, et üks 0,2 miljoni euro suurune toetusleping sõlmiti 2011. aastal 
ehk rohkem kui neli kuud pärast tegevuse alustamist; tunneb heameelt selle üle, et keskus on lepingute 
haldamise korda parandanud;  
Hanked  
11. märgib raamatupidamise aastaaruande põhjal, et 2011. aastal toetas hankeosakond 60 avatud hanke ­
menetlust, 59 hankemenetlust ja üht toetustaotluste esitamise kutset ning 46 taasavatud menetlust 
(infotehnoloogia raamlepingud); märgib peale selle, et lõpule viidi 14 üle 25 000 euro suurust hanget 
(üks neist oli üle 60 000 euro) puudutavat läbirääkimistega menetlust;  
12. märgib aruande põhjal, mille direktor esitas eelarve täitmisele heakskiidu andmise eest vastutavale 
institutsioonile meetmete kohta, mida on võetud eelarve täitmisele heakskiidu andmise eest vastutava 
institutsiooni poolt 2010. aasta kohta tehtud tähelepanekute tõttu, et kõik (v.a kümme menetlust) 
avatud hankemenetlused viidi ühe või mitme lepingu sõlmimisega tulemuslikult lõpule ja et kõigi 
(v.a viie menetluse) läbirääkimistega hankemenetluste puhul jõuti lepingute sõlmimiseni; palub keskusel 
esitada eelarve täitmisele heakskiidu andmise eest vastutavale institutsioonile hankemenetluste edasised 
tulemused;  
Töölevõtmismenetlused  
13. märgib raamatupidamise aastaaruande põhjal, et 31. detsembri 2011. aasta seisuga täitsid keskuse 
2011. aasta ametikohtade loetelus ette nähtud 200 ametikohast 177 ajutised teenistujad; on seisukohal, 
et personalieeskirjade teatavad sätted võivad tekitada suure halduskoormuse; palub seetõttu komisjonil 
lubada ametitel kohaldada personalieeskirjade artikli 110 puhul teatavat lihtsustatud korda;  
14. tunneb heameelt selle üle, et 2012. aasta jaanuarist hakkas keskuses töölevõtmise puhul kehtima 
muudetud sisekord;  
15. peab oluliseks, et keskus on vaadanud läbi töölevõtmise sisemenetluse ja töötajate valikut puudutava 
menetluse, mille kohta kontrollikoda oli teinud märkuse, et seda aspekti võiks parandada; julgustab uusi 
eeskirju rangelt rakendama ja jälgib edaspidi nende täitmist;  
16. palub keskuselt täitmata ametikohtade määra kohta lisateavet;ET L 308/206 Euroopa Liidu Teataja 16.11.2013
Siseaudit  
17. märgib, et 2011. aasta aruande koostamisel kontrolliti ka sisekontrollisüsteemi rakendamist; märgib 
eelkõige, et üht tegevuse hindamise standardit ei olnud rakendatud ja kolme standardit oli rakendatud 
ainult osaliselt, kuigi ülejäänud standardeid rakendati kas suures osas või täielikult; palub keskusel selles 
osas kiiresti midagi ette võtta ja anda eelarve täitmisele heakskiidu andmise eest vastutavale institutsioo ­
nile edusammudest teada;  
18. viitab eelarve täitmisele heakskiidu andmise otsusele lisatud muude horisontaalsete tähelepanekute osas 
oma 17. aprilli 2013. aasta resolutsioonile (  1 ) ametite tulemuste, finantsjuhtimise ja kontrolli kohta.ET 16.11.2013 Euroopa Liidu Teataja L 308/207  
( 1 ) Vastuvõetud tekstid, P7_TA(2013)0134 (vt käesoleva  Euroopa Liidu Teataja  lk 374).